ইসলাম কোন কালেই শত্রুমুক্ত ছিল না।নির্মূলকামী শত্রুপক্ষ যেমন নবীজী (সাঃ)র যুগে ছিল, তেমনি তাঁর পূর্বে এবং পরেও ছিল। সে শত্রুপক্ষটি বাংলাদেশে উনিশ শ’ সাতচল্লিশে যেমন ছিল, তেমনি একাত্তরেও ছিল। এবং আজও আছে। বরং বাংলাদেশ তো তাদের হাতেই আজ অধিকৃত। একাত্তরে তাদের নাশকতা ছিল বিশাল। ইসলামের শত্রু তো তারাই যারা শরিয়তের প্রতিষ্ঠা ও ইসলামের বিজয় রুখতে চায়। যারা শক্তিহানি ঘটায় মুসলিম রাষ্ট্রের।এবং যারা নির্মূল চায় ইসলামপন্থিদের।ইসলাম ও মুসলমানের বিরুদ্ধে নাশকতায় যুগে যুগে এরাই মিত্রতা গড়েছে চিহ্নিত কাফেরশক্তির সাথে। ইসলামের এ শত্রুপক্ষটি ইসলাম ও ইসলামপন্থিদের নির্মূলটি যে শুধু মনে মনে কামনা করে বা তাদের কর্মকে কথা ও লেখার মধ্যে সীমিত রাখে -তা নয়। বরং ইসলাম ও ইসলামপন্থিদের নির্মূলে তারা সর্বপ্রকার শক্তি ও সামর্থের বিনিয়োগও করে। মুসলিম রাষ্ট্রের বিভক্তি ও বিধ্বংসে তারা যুদ্ধেও নামে। সেসব যুদ্ধে তারা সর্বজাতের কাফের, মুশরিক, ফাসেক ও নাস্তিকদের সাথে কোয়ালিশনও গড়ে। সে কোয়ালিশনটি যেমন নবীর যুগে ছিল, তেমনি সাতচল্লিশে ও একাত্তরেও ছিল। এবং আজও তা রয়েছে।